Gons | LewenSentrum
Wie is LewenSentrum?
GonsHome Gons	GONSOm kinders te help om hulle GELOOF in JESUS CHRISTUS te plaas, hulle te leer WIE Hy is en HOE Hy wil hê hulle moet lewe.
011 867 7244
LorriaanLorriaan Du Plessis
021 913 3812
By Gons is daar 3 dinge waarvan ons heeltemal oortuig is;
1.	Daar is niks in 'n kind se lewe belangriker as sy verhouding met God nie.
2.	Niemand het meer invloed in 'n kind se lewe, as sy ouers nie.
3.	Twee gekombineerde invloede (kerk en familie) kan 'n groter impak in 'n kind se lewe maak.
1.	Verhouding met God
Met dit in gedagte, wil ons baie graag met ons ouers by Gons hande vat, om kinders te help om hulle GELOOF in Jesus Christus te plaas, hulle te leer WIE God is en HOE Hy wil hê hulle moet lewe. (Gons VISIE)
Om ons kinders by Gons meer effektief te bedien, word die groep in 2 verdeel naamlik Gons Juniors (3-6 jaar, graad 1 en 2) asook Gons Seniors (graad 3-6)
Ons lessies, waarhede, Bybelstories en aktiwiteite word op hulle vlak uitgewerk en is doelbewus so geskep dat dit kinders in 'n lewendige verhouding met Jesus Christus kan laat staan en bemagtig vir groei. Een van LewenSentrum se 7 Ritmes word doelbewus in elke les ingewerk, sodat die LewenSentrum DNA ook oorgedra word na die kinders toe.
2.	Ouers het die meeste invoed
Hoe en hoekom wil ons jou as ouer by Gons betrek? Ons het die somme gaan maak en agtergekom dat ons as kerk ongeveer 30 ure per jaar het om 'n impak in 'n kind se lewe te maak. Ouers het ongeveer 3000 wakker, effektiewe ure saam met hulle kinders wat hulle kan gebruik om 'n impak te maak. Die kerk alleenlik kan nie 'n groot impak maak met 30 ure nie, daarom wil ons dit kombineer en hande vat met ouers se 3000 ure, sodat ons saam 'n groter impak in ons kinders se lewens kan maak.
3.	Ouers + Gons = GROOT IMPAK
Ons wil dit doen deur elke reeks vir jou 'n GROOT GONS BLAD (GGB) te gee met al die nodige inligting daarin oor wat ons GROOT WAARHEID en GROOT VERS vir die reeks is. Saam met al die inligting, gee ons vir ons ouers ook 'n kort opsomming oor wat ons elke Sondag met die kinders in die klas gaan behandel, asook lekker oefeninge om die week saam met u kind by die huis te kan gaan doen. Daardie oefeninge vorm deel van wat Sondag behandel was en waaroor die kinders geleer het. Ons wil julle as ouers deel maak van die Bybelstories wat ons behandel, asook die Ritme-oefeninge, lekker speeltyd-idees, of vrae wat julle met jul kinders gedurende die week kan bespreek.
Kinders leer die beste deur herhaling, dus bly ons groot waarheid en –vers dieselfde vir die hele reeks. Ons wil seker maak ons kinders ken, verstaan en weet hoe om dit in hulle eie lewens toe te pas. Ons sien daarna uit om hierdie nuwe reis saam met elke kind en ouer aan te pak. Indien u enige vrae het, of iets onduidelik is, of indien u net terugvoer wil gee, moet asb. nie huiwer om ons te kontak nie!